Το ***Elfen Lied*** (ιαπωνικά: エルフェンリート, Χέπμπορν: Erufen Rīto) είναι ιαπωνική σειρά anime που βασίζεται στο ομώνυμο manga. Η διασκευή του manga σε σειρά έγινε περίπου δύο χρόνια μετά την πρώτη έκδοσή του. Η σειρά αποτελείται από 13 επεισόδια μαζί με ένα επιπλέον επεισόδιο OVA, το οποίο δημοσιεύτηκε το 2005 για να καλύψει τα κενά που δημιουργούνταν μεταξύ του 10ου και 11ου επεισοδίου. Η σειρά προβλήθηκε για πρώτη φορά στο κανάλι TV Tokyo από τις 25 Ιουλίου μέχρι τις 17 Οκτωβρίου του 2004. Το 2005 η σειρά επαναπροβλήθηκε. Το anime σκηνοθετήθηκε από τον Μαμόρου Κάνμπε και κατασκευάστηκε από το στούντιο Arms, ενώ είναι παραγωγή των εταιριών Genco και VAP. Επίσης η σειρά προβλήθηκε ολόκληρη στο Ηνωμένο Βασίλειο, αλλά κάνοντας χρήση μωσαϊκού στις ακατάλληλες σκηνές. Στις 19 Δεκεμβρίου, η σειρά κυκλοφόρησε στην Ιαπωνία σε μορφή Blu-ray.

Ο τίτλος της σειράς είναι γερμανικός, και σημαίνει "Τραγούδι των Ξωτικών". Προέρχεται από το τραγούδι *"Elfenlied"* του Αυστριακού συνθέτη Ούγκο Βολφ, το οποίο στηρίζεται στο ομώνυμο ποίημα του Γερμανού ποιητή Έντουαρντ Μέρικε. Το τραγούδι αυτό ενέπνευσε τον Οκαμότο, ο οποίος μάλιστα το χρησιμοποιεί στη σειρά manga.

Αισθητική
---------

Οι τίτλοι αρχής και τέλους κάθε επεισοδίου αποτελούνται από τροποποιημένες εκδόσεις των πινάκων ζωγραφικής του αυστριακού ζωγράφου, Γκούσταφ Κλιμτ. Σε αυτούς συμπεριλαμβάνονται οι πίνακες *Το Φιλί*, *Δανάη*, *Η Ικανοποίηση*, *Οι Τρεις Ηλικίες της Γυναίκας* και *Το Πορτρέτο της Αντέλ Μπλοχ-Μπάουερ*.

Υπόβαθρο
--------

Η πόλη Καμακούρα, στην οποία διαδραματίζεται η σειρά, είναι πραγματική και βρίσκεται στο νομό Καναγκάγουα της Ιαπωνίας, περίπου 50 χιλιόμετρα νοτιοδυτικά του Τόκιο. Όλες οι περιοχές οι οποίες εμφανίζονται στη σειρά είναι παρμένες από την συγκεκριμένη πόλη. Χαρακτηριστικά παραδείγματα είναι το νησί στο οποίο είναι εγκαταστημένο το Ε.Ι.Ε. το οποίο ονομάζεται Enoshima και συνδέεται με την πόλη της Καμακούρα δια μέσω γέφυρας, οι ακτές της πόλης και η περιοχή του ναού Sasuke Inari.

* Η είσοδος του ναού Sasuke Inari
* Το νησί Enoshima και οι ακτές της Kamakura
* Οι σκάλες που οδηγούν στο ναό Sasuke Inari

* Το πορτραίτο της Adele Block-Bauer (1907)
* Το Φιλί (1907-1908)
* Η Δανάη (1907)
* Η Ικανοποίηση (1905-1909)

Μουσική
-------

Το anime χρησιμοποιεί ένα μόνο μουσικό μοτίβο με διάφορες παραλλαγές ώστε να μην καταντάει μονότονο. Η μουσική έχει θρησκευτικό χαρακτήρα και θυμίζει ρωμαιοκαθολικό ύμνο. Κατανυκτική και συγκινητική, ταιριάζει απόλυτα με αυτά που βιώνουν οι τραγικοί χαρακτήρες της σειράς.

Το πρώτο επίσημο CD με soundtrack της σειράς κυκλοφόρησε στις 28 Απριλίου του 2004 από την εταιρία VAP και περιλαμβάνει 4 κομμάτια στα οποία συμπεριλαμβάνεται και το τραγούδι των τίτλων του τέλους. Πρόκειται για δύο τραγούδια τα οποία συνοδεύονται από την ορχηστρική τους έκδοση. Τα ερμηνεύει η Chieko Kawabe.

1. Be your girl
2. Hoshi ni Negai wo
3. Be your girl (Instrumental)
4. Hoshi ni Negai wo (Instrumental)

Το δεύτερο επίσημο CD με τα υπόλοιπα soundtrack της σειράς κυκλοφόρησε στις 21 Οκτωβρίου του 2004 από τις εταιρίες VAP και Genco και περιλαμβάνει 15 κομμάτια στα οποία συμπεριλαμβάνεται και το τραγούδι των τίτλων της αρχής. Στιχουργοί και συνθέτες των κομματιών είναι οι Kayo Konishi και Yukio Kondo. Τα 14 πρώτα κομμάτια ερμηνεύει η Kumiko Noma ενώ το 15ο, που αποτελεί και διασκευή του τραγουδιού των τίτλων, ερμηνεύει η χορωδία GRIFFIN.

1. Lilium ~ opening version ~
2. Katsubō (渇望)
3. Shinkai (深海)
4. Hanayō (花容)
5. Senkō (閃光)
6. Yōran (揺籃)
7. Jōzai (浄罪)
8. Rin'ne (輪廻)
9. Yakusoku (約束)
10. Hakuri (剥離)
11. Kokū (虚空)
12. Yōkō (陽光)
13. Neji (螺旋)
14. Ametsuyu (雨露)
15. Lilium ~ saint version ~

### Lilium

Όλα τα επεισόδια ανοίγουν με το τραγούδι "Lilium". Οι στιχουργοί δανείστηκαν στίχους από διάφορα εδάφια της Αγίας Γραφής, με σκοπό να συνθέσουν έναν ύμνο στη Λατινική γλώσσα προσπαθώντας να μιμηθούν το Γρηγοριανό ύφος.

| Λατινικά | Αγγλικά | Ελληνικά |
| --- | --- | --- |
| Os iusti meditabitur sapientiam

Et lingua eius loquetur iudicium
Beatus vir qui suffert tentationem
Quoniam cum probatus fuerit accipiet coronam vitae
Kyrie, fons bonitatis
Kyrie, Ignis Divine, Eleison
Ο quam sancta, quam serena, quam benigna
Quam amoena esse virgo creditur
Ο quam sancta, quam serena, quam benigna
Quam amoena Ο castitatis lilium | The mouth of the just shall meditate wisdom

And his tongue shall declare judgement
Blessed is he who endures the temptation
For once he hath been tested, he shall receive the crown of life
Oh Lord, Fountain of Holiness
Oh Lord, Fire Divine, have mercy
Oh how sacred, how serene, how generous,
How pleasant, this Virgin who believeth
Oh how sacred, how serene, how generous,
How pleasant, Oh Lily of Purity | Το στόμα του δίκαιου θα συλλογιστεί τη σοφία

Και η γλώσσα του θα ανακηρύξει την κρίση
Ευλογημένος είναι εκείνος που αντιστέκεται στον πειρασμό
Διότι αφού δοκιμασθεί θα λάβει το στέμμα της ζωής
Ω Κύριε, Κρήνη της Αγιότητας
Ω Κύριε, Άγιο Πυρ, ελέησον
Ω πόσο άγια, πόσο γαλήνια, πόσο γενναιόδωρη,
Πόσο ευχάριστη, η Παρθένος στην οποία πιστεύεις
Ω πόσο άγια, πόσο γαλήνια, πόσο γενναιόδωρη,
Πόσο ευχάριστη, Ω Κρίνε της Αγνότητας |

Λίστα επεισοδίων
----------------

| Αριθμός Επεισοδίου | Τίτλος | Ημερομηνία Προβολής |
| --- | --- | --- |
| Επεισόδιο 1 | * **"Τυχαία Συνάντηση"** (邂逅 *Kaikō*)
* **"Begegnung"** (*μετ. Συνάντηση*)
 | 25 Ιουλίου 2004 |
| Επεισόδιο 2 | * **"Εξολόθρευση"** (掃討 *Sōtō*)
* **"Vernichtung"** (*μετ. Καταστροφή*)
 | 1 Αυγούστου 2004 |
| Επεισόδιο 3 | * **"Βαθιά Αισθήματα"** (胸裡 *Kyōri*)
* **"Im Innersten"** (*μετ. Στην Καρδιά*)
 | 8 Αυγούστου 2004 |
| Επεισόδιο 4 | * **"Επίθεση"** (触撃 *Shokugeki*)
* **"Aufeinandertreffen"** (*μετ. Γνωρίζοντας Κάποιον Άλλο*)
 | 15 Αυγούστου 2004 |
| Επεισόδιο 5 | * **"Παραλαβή"** (落掌 *Rakushō*)
* **"Empfang"** (*μετ. Παραλαβή*)
 | 22 Αυγούστου 2004 |
| Επεισόδιο 6 | * **"Ενδόμυχα Αισθήματα"** (衷情 *Chūjō*)
* **"Herzenswärme"** (*μετ. Ζεστασιά της Καρδιάς*)
 | 5 Σεπτεμβρίου 2004 |
| Επεισόδιο 7 | * **"Αντιμετώπιση"** (際会 *Saikai*)
* **"Zufällige Begegnung"** (*μετ. Τυχαία Συνάντηση*)
 | 12 Σεπτεμβρίου 2004 |
| Επεισόδιο 8 | * **"Το Ξεκίνημα"** (嚆矢 *Kōshi*)
* **"Beginn"** (*μετ. Αρχή)*
 | 19 Σεπτεμβρίου 2004 |
| Επεισόδιο 9 | * **"Ανάμνηση"** (追憶 *Tsuioku*)
* **"Schöne Erinnerung"** (*μετ. Όμορφη Ανάμνηση*)
 | 26 Σεπτεμβρίου 2004 |
| Επεισόδιο 10 | * **"Βρέφος"** (嬰児 *Eiji*)
* **"Säugling"** (*μετ. Μωρό*)
 | 3 Οκτωβρίου 2004 |
| Επεισόδιο 11 | * **"Περιπλοκή"** (錯綜 *Sakusō*)
* **"Vermischung"** (*μετ. Μπέρδεμα*)
 | 10 Οκτωβρίου 2004 |
| Επεισόδιο 12 | * **"Βάλτος"** (泥濘 *Deinei*)
* **"Taumeln"** (*μετ. Σύγχυση*)
 | 17 Οκτωβρίου 2004 |
| Επεισόδιο 13 | * **"Χωρίς Επιστροφή"** (不還 *Fugen*)
* **"Erleuchtung"** (*μετ. Φως*)
 | 18 Οκτωβρίου 2004 |
| OVA (10.5) | * **"Μέσα στη μπόρα, πώς το κορίτσι πήρε την απόφασή τής;"** (通り雨にて 或いは、少女はいかにしてその心情に至ったか? *Tōriame ni te arui wa, shōjo wa ikani shi te sono shinjō ni itatta ka?*)
* **"Regenschauer"** (*μετ. Καταιγίδα*)
 | 21 Απριλίου 2005 |

Υποδοχή
-------

Οι κριτικές που έλαβε η σειρά ήταν ανάμεικτες προς θετικές. Αν και κατά κοινή παραδοχή η ιστορία, όπως επίσης και τα τεχνικά χαρακτηριστικά του anime, είναι εξαιρετικά, δέχθηκε κριτική ως προς τις έντονες σκηνές αιματηρής βίας, βαρβαρότητας και απροκάλυπτης γυναικείας γυμνότητας που εμπεριέχει. Πολλοί θεατές επίσης δήλωσαν απογοητευμένοι από το απότομο τέλος που λαμβάνει το anime, καθώς και από κενά στην πλοκή της ιστορίας που θεωρούν πως θα έπρεπε να καλυφθούν. Παρ' όλα αυτά, οι περισσότεροι την παρουσιάζουν ως μια αξιομνημόνευτη, πετυχημένη και αυθεντική σειρά.

Παραπομπές
----------

1. ↑  Είναι ο μοναδικός πίνακας που προβάλλεται, τροποποιημένος, στους τίτλους τέλους της σειράς.
2. ↑  Στη σειρά, οι χαρακτήρες εμφανίζονται σποραδικά να χρησιμοποιούν μια διάσημη χειρονομία του Έλληνα ζωγράφου Δομήνικου Θεοτοκόπουλου, κατά την οποία τα δάχτυλα της παλάμης είναι τεντωμένα ενώ ο μέσος ενώνεται με τον παράμεσο. Ο αντίστοιχος πίνακας της "Ικανοποίησης" που προβάλλεται στους τίτλους αρχής της σειράς είναι ένα τέτοιο παράδειγμα.
3. ↑  Όπως η εκτέλεση της χορωδίας GRIFFIN και το μουσικό κουτί του Kohta.
4. ↑  Όλα τα επεισόδια κλείνουν με το τραγούδι "Be your girl". Είναι ένα κομμάτι J-Pop το οποίο βρίσκεται σε πλήρη αντίθεση με τη φρίκη και το δράμα που επικρατεί στη σειρά.
5. ↑  Όλα τα επεισόδια και το OVA έχουν, μαζί με τα Ιαπωνικά, εναλλακτικούς τίτλους στα Γερμανικά. Δίπλα στο κάθε Γερμανικό όνομα θα βρείτε τη μετάφραση, καθώς οι δύο τίτλοι δεν έχουν (συνήθως) το ίδιο νόημα

Εξωτερικοί σύνδεσμοι
--------------------

* Επίσημη ιστοσελίδα (Ιαπωνικά)
* *Elfen Lied* στην ιστοσελίδα της ADV Films (αμερικανικός διανομέας)
* *Elfen Lied* στην ιστοσελίδα της Madman (αυστραλιανός διανομέας)